هما مين واحنا مين
['45.98.23.59', 'Redakingbot', 'GhalyBot', 'Raafat', 'HitomiAkane', 'Meno25', '91.186.248.75', 'MenoBot']
احمد فؤاد نجم كلمات هما مين واحنا مين هما الأمرا والسلاطين هما المال والحكم معاهم واحنا الفقرا المحكومين حزر فزر شغل مخك شوف مين فينا بيحكم مين احنا مين وهما مين احنا الفعلا البنايين احنا السنه واحنا الفرض احنا الناس بالطول والعرض من عافيتنا تقوم الارض وعرقنا يخضر بساتين حزر فزر شغل مخك شوف مين فينا بيخدم مين هما مين واحنا مين هما الامرا والسلاطين هما الفيلا والعربيه والنساوين المتنقيه حيوانات استهلاكيه شغلتهم حشو المصارين حزر فزر شغل مخك شوف مينا فين بياكل مين احنا مين وهما مين احنا قرنفل علا ياسمين احنا الحرب حطبها ونارها واحنا الجيش اللي يحررها واحنا الشهدا كل مدارها منكسرين او منتصرين حزر فزر شغل مخك شوف مين فينا بيقتل مين هما مين واحنا مين هما الامرا والسلاطين هما مناظر بالمزيكه زيكه زيكه زيكه زيكه الزفه وشغل البولوتيكه تيكه تيكه تيكه تيكه دماغهم طبعن استيكه بس البركه فى النياشين حزر فزر شغل مخك شوف مين فينا بيخدع مين هما مين واحنا مين هما الامرا والسلاطين هما بيلبسو آخر موضه واحنا بنسكن سبعه اوضه هما بياكلو حمام وفراخ واحنا الفول دوخنا داخ هما بيمشو بطيارات واحنا نموت الاوتوبيسات هما حياتهم بمبي جميله هما فصيله واحنا فصيله حادي يا بادي يا عبد الهادي ياللي عليك قصد الغنوه دي لما الشعب يقوم ينادي يا احنا يا هما فى الدنيا دي حزر فزر شغل مخك شوف مين فينا هيغلب مين تصنيف اغانى باللغه المصريه